Ivan Klasnić
Ivanas Klasničius (g. 1980 m. sausio 29 d.) – futbolininkas, Kroatijos rinktinės ir Bolton Wanderers klubo puolėjas. Nacionalinėje komandoje žaidžia nuo 2001 m. Su rinktine dalyvavo 2004 ir 2008 m. Europos futbolo čempionatuose bei 2006 m. pasaulio futbolo čempionate. 2008 m. čempionate įmušė įvartį į Lenkijos rinktinės vartus. 2010 m. rugpjūčio 4 dieną Klasničius nutraukė sutartį su FC Nantes Atlantique ir pasirašė dvejų metų kontraktą su Bolton Wanderers.